Legal Document

Category: 1155

Text:
17. ΒΑΣΙΛΙΚΟΝ ΔΙΑΤΑΓΜΑ της 3/21 Αυγ. 1957 Περί νοσοκομειακής περιθάλψεως των μελών των οικογενειών των Στρατιωτικών των Ενόπλων Δυνάμεων εν γένει, των Σωμάτων Ασφαλείας, του Λιμενικού Σώματος και της Πυροσβεστικής Υπηρεσίας. Έχοντες υπ' όψιν: α)Τας διατάξεις του άρθρου μόνου παρ.1 του Νόμ.2795/54 "περί παροχής φαρμακευτικής περιθάλψεως και εξόδων κηδείας εις τους εν ενεργεία Στρατιωτικούς των Ενόπλων Δυνάμεων, Σωμάτων Ασφαλείας κλπ. και τας οικογενείας αυτών". β)Τας διατάξεις του άρθρ.85 παρ.2 του Νόμ.1811/1951 "περί Κώδικος καταστάσεως των Δημοσίων Διοικητικών Υπαλλήλων". γ)Την υπ' αριθ.188/37 γνωμάτευσιν του Συμβουλίου της Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Τα δικαιούμενα νοσοκομειακής περιθάλψεως μέλη της οικογενείας των μονίμων εν ενεργεία Στρατιωτικών των Ενόπλων Δυνάμεων, συμπεριλαμβανομένων και των εθελοντών και ανακατατεταγμένων, των Σωμάτων Ασφαλείας, του Λιμενικού Σώματος και της Πυροσβεστικής Υπηρεσίας, αποκαλουμένων εφεξής εν τω παρόντι Δ/τι δια του γενικού όρου "Στρατιωτικοί κλπ.", είναι η σύζυγος, αι άγαμοι θυγατέρες και τα άρρενα ανήλικα τέκνα μέχρις ηλικίας 16 ετών (άρθρον μόνον παρ.3 Νόμ.2795/54). 2.Της κατά την προηγουμένην παράγραφον νοσοκομειακής περιθάλψεως δεν δικαιούνται τα μέλη της οικογενείας "του Στρατιωτικού κλπ." τα δικαιούμενα περιθάλψεως εις βάρος του Ιδρύματος Κοινωνικών Ασφαλίσεων ή ετέρου ασφαλιστικού Ταμείου ή Οργανισμού. Άρθρ.2.-1.Τα εν τω προηγουμένω άρθρω μέλη των οικογενειών των "Στρατιωτικών κλπ." εισάγονται προς νοσηλείαν εις τα Δημόσια Νοσηλευτικά Ιδρύματα και τα Νοσοκομεία και θεραπευτήρια τα λειτουργούντα υπό μορφήν Ιδρύματος Ιδιωτικού Δικαίου. 2.Κατ' εξαίρεσιν, μέλη των οικογενειών των "Στρατιωτικών κλπ." άτινα δικαιούνται νοσηλείας εις το Νοσηλευτικόν Ίδρυμα του Μετοχικού Ταμείου Στρατού εισάγονται κατ' αρχήν εις τούτο και μόνον εάν βεβαιώται ότι δεν διατίθεται εν αυτώ ειδική κλίνη και ανάλογα μέσα, ή κλίνη κενή η εισαγωγή τούτων γίνεται εις τα λοιπά εν τη προηγουμένη παραγράφω σημειούμενα Νοσοκομεία και Θεραπευτήρια. 3.Η εισαγωγή εις ιδιωτικήν κλινικήν επιτρέπεται, κατ' εξαίρεσιν των εν ταις προηγουμέναις παραγράφοις διαλαμβανομένων, μόνον εφ' όσον βεβαιούται ότι εις τα ανωτέρω Ιδρύματα δεν διατίθενται: α)Ειδική Κλινική και ανάλογα μέσα. β)Κλίνη κενή αναλόγου θέσεως. Σελ. 420,02(β) 127-48 4.Ομοίως επιτρέπεται η εισαγωγή εις ιδιωτικήν κλινικήν εις περιπτώσεις βαρείας και επειγούσης ανάγκης διαπιστουμένης υπό του Διευθυντού της υπηρεσίας εις ην υπηρετεί "ο Στρατιωτικός κλπ." κατόπιν γνώμης του ιατρού της υπηρεσίας, επιβεβαιουμένης της ανάγκης ταύτης εκ των υστέρων υπό των οργάνων των αναφερομένων εις την παρ.1 του άρθρ.4 του παρόντος Β.Δ/τος. "5.Η δαπάνη της νοσοκομειακής περιθάλψεως βαρύνει α)το Δημόσιον, εξ ολοκλήρου, προκειμένου περί νοσηλείας εις Δημόσια νοσηλευτικά Ιδρύματα ή τοιαύτα Νομικών Προσώπων Δημοσίου Δικαίου, β)κατά τα τέσσαρα πέμπτα το Δημόσιον και κατά το εν πέμπτον τον Στρατιωτικόν κλπ., προκειμένου περί νοσηλείας εις Νοσηλευτικά Ιδρύματα Ιδιωτικού Δικαίου αγαθοεργού πρωτοβουλίας και γ)κατά τα δύο τρίτα το Δημόσιον και κατά το έν τρίτον τον Στρατιωτικόν κλπ., προκειμένου περί νοσηλείας εις ιδιωτικάς κλινικάς". Η παρ.5 αντικατεστάθη ως άνω δυνάμει του Β.Δ. της 29 Μαΐου/16 Ιουν. 1959. 6.Η νοσηλεία των μελών της οικογενείας των "Στρατιωτικών κλπ." κατά θέσιν καθορίζεται ως κάτωθι: α)Δια τα μέλη οικογενείας εθελοντών και ανακατατεταγμένων Υπαξ/κών και λοιπών οπλιτών και των εν τούτοις αντιστοιχούντων εις κλίνας Γ' θέσεως. β)Δια τα μέλη της οικογενείας από Ανθ/στού μέχρι και Λοχαγού και των εν τούτοις αντιστοιχούντων εις κλίνας Β' β' θέσεως. γ)Δια τα μέλη οικογενείας από Ταγματάρχου μέχρι και Συνταγματάρχου και των τούτοις εξομοιουμένων εις κλίνας Β' α' θέσεως. δ)Δια τα μέλη οικογενείας των Ανωτάτων Στρατιωτικών και των τούτοις εξομοιουμένων εις κλίνας Α' θέσεως. Άρθρ.3.-1.Η κατά τας διατάξεις του παρόντος Β.Δ/τος νοσηλεία των μελών των οικογενειών των "Στρατιωτικών κλπ." δεν δύναται να υπερβή τον συνεχή μήνα, προκειμένου δε περί πασχόντων εκ πνευμονικής φυματιώσεως εν ενεργεία, εκ φυματιώσεως της σπονδυλικής στήλης και των μεγάλων αρθρώσεων των κάτω άκρων, εκ νευροψυχικών παθήσεων και εκ καρκίνου το τρίμηνον, εντός διετίας. 2.Παράτασις της νοσηλείας επιτρέπεται μέχρι ορίου, ίσου προς το εν τη προηγουμένη παραγράφω οριζόμενον. Εις περίπτωσιν παρατάσεως νοσηλείας νοσηλευομένων εις Νοσηλευτικά Ιδρύματα Ιδιωτικού Δικαίου και Ιδιωτικάς Κλινικάς, εξαιρέσει των νοσηλευομένων εις το Δρομοκαΐτειον Ψυχιατρείον και το Αντικαρκινικόν Ινστιτούτον, ο "Στρατιωτικός κλπ." επιβαρύνεται με το ήμισυ των νοσηλείων. 2.Ζ.η.17 Ιατροφαρμακευτική-Νοσοκομειακή Περίθαλψη-Έξοδα κηδείας 3.Επί περιπτώσεων λοιμωδών νόσων η νοσηλεία εις τα ειδικά δια τας νόσους ταύτας Νοσοκομεία, δεν υπόκειται εις χρονικόν όριον εφ' όσον ενεργείται εις Δημόσια Νοσηλευτικά Ιδρύματα, ή τοιαύτα Δημοσίου Δικαίου. 4.Τα κατά τας διατάξεις του παρόντος άρθρου καθοριζόμενα χρονικά όρια νοσηλείας ισχύουσιν εφ' όσον πρόκειται περί της αυτής νόσου. Εις περίπτωσιν διαφόρου νόσου οι χρονικοί περιορισμοί εφαρμόζονται εξ υπαρχής. Άρθρ.4.-1.Η ανάγκη της εν Νοσοκομείω νοσηλείας του μέλους οικογενείας του "Στρατιωτικού κλπ." διαπιστούται υπό του Διευθυντού της οικείας Κλινικής του Νοσοκομείου εις ο εισάγεται προς νοσηλείαν, όστις γνωματεύει περί του είδους της παθήσεως και του πιθανώς απαιτηθησομένου προς θεραπείαν χρόνου. Δια τους εισαγομένους εις Ιδιωτικάς Κλινικάς γνωματεύει περί της ανάγκης της νοσηλείας του μέλους της οικογενείας του "Στρατιωτικού κλπ." ο Υγειονομικός Αξιωματικός της πλησιεστέρας μονάδος, ή ο διευθυντής του πλησιεστέρου Στρατιωτικού ή Κρατικού Νοσοκομείου ή εν ελλείψει τούτων ο Νομίατρος. 2.Η εισαγωγή του ασθενούντος μέλους της οικογενείας του "Στρατιωτικού κλπ." εις τα εν τω άρθρ.2 του παρόντος Νοσηλευτικά Ιδρύματα και Κλινικάς ενεργείται ως κάτωθι: α)Εν τη περιφερεία της τέως Διοικήσεως Πρωτευούσης δι' αποφάσεως του οικείου Υπουργού ή ειδικώς εξουσιοδοτημένου υπό τούτου οργάνου. β)Εις τας λοιπάς περιφερείας. ι)Δια τον Στρατόν Ξηράς και Αέρος δι' αποφάσεως του Διοικητού της οικείας μεγάλης Μονάδος εις την περιοχήν της οποίας διαμένει η οικογένεια του Στρατιωτικού. ιι)Δια το Ναυτικόν και το Λιμενικόν Σώμα δι' αποφάσεων των Ναυτικών Διοικητών των οικείων Μονάδων, εις την περιοχήν των οποίων διαμένει η οικογένεια του Ναυτικού. ιιι)Δια τους Στρατιωτικούς της Χωρ/κής υπό της οικείας Ανωτέρας Διοικήσεως Χωρ/κής. ιυ)Δια τους της Αστυνομίας Πόλεων και Πυροσβεστικής Υπηρεσίας υπό του οικείου Νομάρχου. 3.Η λόγω βαρείας και επειγούσης ανάγκης εισαγωγή εις Ιδιωτικήν Κλινικήν ως προβλέπεται εις την παρ.3 του άρθρ.2 του παρόντος εγκρίνεται εκ των υστέρων υπό των κατά την ανωτέρω παρ.2 οργάνων εφ' όσον πληρωθώσιν οι δια της διατάξεως ταύτης και της παρ.1 του άρθρου τούτου οριζόμεναι διατυπώσεις. 4.Αι κατά τας ανωτέρω παρ.2 και 3 αποφάσεις εκδίδονται πάντοτε μετά την κατά την παρ.1 του παρόντος άρθρου διαπίστωσιν της σοβαρότητος της νόσου και της ανάγκης νοσηλείας του ασθενούντος. 5.Η εν τη παρ.2 του άρθρ.3 του παρόντος Β.Δ/τος παράτασις της νοσηλείας ενεργείται δι' αποφάσεως των εν παρ.2 του άρθρου τούτου αναφερομένων προσώπων, μετά σχετικήν γνωμάτευσιν του Διευθυντού της Κλινικής του Ιδρύματος εις ο νοσηλεύεται ο ασθενής. 6.Ο προς τον "Στρατιωτικόν κλπ." βαθμός συγγενείας των ασθενούντων μελών της οικογενείας αυτού, η οικογενειακή κατάστασις και η ηλικία αυτών, ως και το πραγματικόν γεγονός ότι τα μέλη της οικογενείας αυτού συντηρούνται υπό τούτου και δεν τυγχάνουσιν ησφαλισμένα εις ετέρους οργανισμούς, κατά την παρ.3 του άρθρ.1 του παρόντος Β.Δ/τος, αποδεικνύεται βάσει ειδικών βεβαιώσεων και πιστοποιητικών καθοριζομένων δια διαταγών των οικείων Υπουργών. Άρθρ.5.-1.Αι κατά τας διατάξεις του παρόντος Β.Δ/τος, βαρύνουσι το Δημόσιον δαπάναι αναγνωρίζονται βάσει καταστάσεων του οικείου Νοσηλευτικού Ιδρύματος οίτινες διαλαμβάνουσι τον χρόνον νοσηλείας του μέλους της οικογενείας του "Στρατιωτικού κλπ." και το αντιστοιχούν εις αυτάς ποσόν νοσηλείας. Προκειμένου περί Ιδιωτικών Κλινικών υποβάλλεται ένορκος βεβαίωσις του Δ/ντού της Κλινικής περί του χρόνου και των εξόδων νοσηλείας. 2.Εκτός των κατά τα ανωτέρω στοιχείων επισυνάπτονται και τ' αναφερόμενα δικαιολογητικά εισαγωγής του ασθενούς προς νοσηλείαν ως καθορίζει το άρθρ.4 του παρόντος  Β.Δ/τος ως και εκείνα άτινα πλέον τούτων ήθελε καθορίσει ο οικείος Υπουργός. 3.Η κατά την παρ.3 του άρθρ.2 και 3 του άρθρ.3 του παρόντος Β.Δ/τος βαρύνουσα τον "Στρατιωτικόν κλπ." δαπάνη νοσηλείας καταβάλλεται υπ' αυτού απ' ευθείας εις το δικαιούχον Ιδιωτικού Δικαίου Νοσηλευτικόν Ίδρυμα ή Κλινικήν συμφώνως προς τα υπό του Κανονισμού αυτών οριζόμενα. Άρθρ.6.-Εις το Ημέτερον Υπουργικόν Συμβούλιον ανατίθεμεν την δημοσίευσιν και εκτέλεσιν του παρόντος Δ/τος.